Diari Oficial de la Generalitat Valenciana


Sumari del DOGV 8484, del 12-02-2019 (2019/942)

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió d'ús del local de 109 m² de superfície, situat al carrer de la Mare de Déu de l'Olivar, número 36, de Torrent, per a l'ampliació del centre d'especialitats de la localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/942


Data del document
:   25-01-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió d'ús del local de 109 m² de superfície, situat al carrer de la Mare de Déu de l'Olivar, número 36, de Torrent, per a l'ampliació del centre d'especialitats de la localitat. [2019/942]  
Mitjançant el Reial decret 1612/1987, de 27 de novembre, es van traspassar a la Comunitat Valenciana les funcions i serveis de l'Institut Nacional de la Salut. Entre els immobles que constaven en l'annex del reial decret esmentat figura el Centre d'Especialitats de Torrent, antic ambulatori Francesc Cortina Ortí, que figura en l'Inventari General de Béns i Drets de la Generalitat amb el codi 46/244/011/000.  
  
Atés que hi ha un local annex al centre situat al carrer Verge de l'Olivar 36 on se situava un CAISS, pel Consorci Hospital Universitari de València es va sol·licitar de la Tresoreria General de la Seguretat Social com a propietària de l'immoble la cessió d'aquest.  
La Direcció General de la Tresoreria General de la Seguretat Social, amb data 5 de juny de 2018, va elevar a la ministra d'Ocupació i Seguretat Social la proposta de cessió d'ús a favor de la Generalitat del local esmentat amb destinació a l'ampliació del centre de salut confrontant.  
  
La ministra d'Ocupació i Seguretat Social, en la mateixa data, 5 de juny de 2018, va acordar cedir l'ús de l'immoble proposat a la Generalitat.  
A proposta de la Direcció General d'Eficiència i Règim Econòmic de la Conselleria de Sanitat Universal i Salut Publica de 9 de juliol de 2018 es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i, en el punt 2, estableix que la competència per a l'acceptació correspon al titular de la conselleria competent en matèria de patrimoni.  
Per tant, sobre la base de l'article 44 de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per la Tresoreria General de la Seguretat Social d'un local de 109 m² superfície, en la planta baixa de l'immoble que constitueix el Centre d'Especialitats de Torrent (València), situat al carrer de la Mare de Déu de l'Olivar, núm. 36, d'aquesta localitat, referència cadastral 8750826XA7930O2956XK, inscrita en el Registre de la Propietat de Torrent 3, finca 29752, tom 1799, llibre 376, foli 96, inscripció 2a.  
  
Segon  
La cessió d'ús es condiciona a destinar el local a finalitats assistencials atribuïdes a la Conselleria de Sanitat Universal i Salut Pública. La Generalitat gaudirà de l'ús d'aquesta superfície, sense pagar cap renda, si bé haurà de fer-se càrrec de les despeses d'instal·lació, conservació, manteniment i altres despeses i impostos que li corresponguen, entre els quals s'inclouen l'IBI i altres impostos municipals i contribucions especials, com també els de normalització del document pertinent i les despeses registrals que, si escau, s'ocasionen.  
  
Tercer  
Aquesta cessió s'entendrà lliure de càrregues, gravàmens, arrendaments i ocupants, condicionada al fet que en un any comptador a partir de la data en què es formalitze la cessió, la superfície esmentada, es destine al fi per al qual se cedeix.  
Serà causa de resolució de la cessió i reversió automàtica a favor de la Tresoreria General de la Seguretat Social que aquesta no es destine a l'ús previst dins del termini assenyalat en el paràgraf anterior, que deixe de fer-ho posteriorment, o el cessionari no complisca les condicions fixades, i en aquests casos, la ministra d'Ocupació i Seguretat Social, amb informe previ de la Tresoreria General de la Seguretat Social, declararà resolta la cessió i acordarà la reversió a aquesta, i el cessionari haurà de pagar el valor de les deterioracions experimentades en els béns, després de la taxació pericial.  
  
Quart  
El dret d'ús sobre el local acceptat s'ha d'incorporar a l'Inventari General de Béns i Drets de la Generalitat.  
  
Cinqué  
Notificar aquesta resolució a la Tresoreria General de la Seguretat Social i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar un recurs potestatiu de reposició, en el termini d'un mes comptador a partir de l'endemà de la notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que es considere procedent.  
  
València, 25 de gener de 2019.- El conseller d'Hisenda i Model Econòmic: Vicent Soler i Marco.